अब ट्रेनों में पेंट्री कार भी होगी कैशलेस
ट्रेनमें सफर के दौरान कैश होने पर भी आप डेबिट या क्रेडिट कार्ड से खाने के सामान की खरीदारी कर सकेंगे। इसके लिए रेलवे पेंट्री कार को कैशलेस करने जा रहा है। सुविधा शुरू होने के बाद वेंडर सफर में मनमाने रुपए नहीं वसूल सकेंगे। साथ ही यात्रियों को खरीदे सामान का बिल भी मिल सकेगा।
रेलवे के मुताबिक अप्रैल से यह सुविधा लंबी दूरी की ट्रेनों में मिलने की उम्मीद है। उसके बाद सभी ट्रेनों में यह सुविधा लागू होगी। दूसरी ओर रेलवे स्टेशनों पर स्वाइप मशीन लगाने का काम जारी है। नार्दर्न रेलवे में 50 फीसदी स्वाइप मशीन लगाने का काम पूरा हो चुका है।
वेंडरोंके पास मिलेगी स्वाइप मशीन : योजनासफल बनाने के लिए पेंट्रीकार के ठेकेदार अलग-अलग ट्रेनों में चलने वाले कर्मचारियों को स्वाइप मशीन देंगे। जो यात्री के खानपान सामग्री खरीदने के बाद उसका पेमेंट कार्ड से स्वाइप कर सकेंगे। कोई वेंडर ओवर चार्जिंग करता है तो उसे पकड़ने में भी आसानी होगी।
मार्केटिंग से जुड़े लोगों को होगा फायदा
कईबार ट्रेन में सफर करने के दौरान मार्केटिंग से जुड़े लोगों को बिल की जरूरत पड़ती थी। पर कम या ज्यादा खर्च करने के बाद भी वह रुपए नहीं ले पाते थे। कंपनी से फिक्स रकम मिलने के कारण उनको घाटा हो जाता था। कैशलेस सुविधा होने के बाद उनको बिल मिलेगा। जिससे वह खर्च की गई रकम का क्लेम कर सकेंगे।
सभी ट्रेनों की पैंट्री कार हो जाएगी कैशलेस
^रेलवेइस दिशा में काम कर रहा है। पेंट्रीकार कैशलेस करने जा रहे हैं। इसके लिए ठेकेदारों को स्वाइप मशीन उपलब्ध करा रहे हैं। हो सकता है यह अप्रैल से कुछ ट्रेनों में शुरू हो जाए। नीरजशर्मा, सीपीआरओ, नार्दर्न रेलवे।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva